Help:Searching/sk

Najrýchlejší spôsob, ako nájsť informácie na MediaWiki je nechať ich vyhľadať. Na ľavej strane obrazovky je pole hľadať s dvoma tlačidlami označenými "Ísť na" a "Hľadať".

 Vložte hľadané slovo do vyhľadávacieho poľa.
 * Ísť na - (alebo Enter na klávesnici) zobrazí článok s hľadaným názvom - ak taký existuje.
 * Hľadať - vyhľadá slovo vo všetkých stránkach na wiki (s niekoľkými obmedzeniami - viď. ďalej).

Ak kliknete na 'Hľadať', alebo 'Ísť na' a hľadaná stránka neexistuje, zobrazí sa zoznam článkov, ktoré vyhovujú zadaným vyhľadávacím podmienkam (alebo správa, že neboli nájdené žiadne vyhovujúce články).

Ako to funguje
Vyhľadávanie funguje nasledovným spôsobom:


 * Prehľadáva sa len obsah článku - názov stránky sa ignoruje.
 * Prehľadáva sa obsah článku v zdrojovej forme (wikitext - text, ktorý sa zobrazí v editovacom poli, keď kliknete na 'upraviť'), teda nie v tvare určenom na čítanie. To znamená, že obsah pochádzajúci z vložených šablón sa ignoruje, ale naopak cieľ pomenovaných odkazov sa berie do úvahy.
 * Aj keď uzatvoríte frázu do úvodzoviek, hľadá sa každé slovo samostatne. Napr. ak zadáte "druhá svetová vojna" budú vrátené stránky obsahujúce slová "druhá", "svetová" a "vojna".
 * Vyhľadávanie neberie do úvahy veľkosť písmen, takže "MediaWiki", "mediawiki" a "MEDIAWIKI" vrátia rovnaký výsledok.

Obmedzenie vyhľadávania
Ak kliknete na tlačidlo 'Hľadať' bez toho, aby ste niečo napísali do vyhľadávacieho poľa, zobrazí sa stránka 'Special:Search' ktorá umožňuje zadať ďalšie voľby vyhľadávania (je tiež súčasťou stránok s výsledkami akéhokoľvek vyhľadávania).

Niekedy sa môže hodiť obmedziť vyhľadávanie na stránky v určitom mennom priestore napr. stránky 'Diskusie'. Zašktnite menné priestory, ktoré chcete prehľadávať.

Štandardne sa prehľadávajú menné priestory určené vo Vaších nastaveniach. Prihlásení užívatelia si môžu zvoliť, ktoré menné priestory chcú štandardne prehľadávať. Robí sa to v užívateľských nastaveniach v časti 'Vyhľadávanie'.